jkorsvik/nowiki_second_scrape_merged huggingface dataset:
Fredrik Friis

Fredrik Friis (Hans Fredrik Friis-Olsen) (født 2. april 1923 i Sandefjord, død 15. mars 2008 i Sandefjord) var en norsk vokalist, komponist, tekstforfatter, produsent og talentspeider. 
Fredrik Friis har satt sitt preg på norsk populærmusikk i mer enn 50 år. Ved siden av hans musikalske karriere har han også arbeidet som velferdsoffiser i Sjøforsvaret og sosialkonsulent i Velferdstjenesten for handelsflåten. Han var i mange år sosialkonsulent i Forsvarets overkommando, hvor han hadde det sentrale ansvar for Forsvarets økonomiske sosialtjeneste og mannskapenes bo- og forsørgertilleggsordninger.
Friis’ musikalske karriere startet med en lokal opptreden hjemme i Sandefjord da han var fem år gammel. Han kjøpte seg saksofon og startet sitt første orkester, Daisy Bell, i 1940. Friis gjorde sin første opptreden i radio 7. desember 1946, og ble landskjent i 1948 med sangen «Swinging Baby», som ble fremført i et show fra Store Studio i NRK. Han hadde sin første opptreden på Chat Noir i 1950 sammen med Aud Schønemann, og året etter ble han ringt opp av John Johanson i plateselskapet Nera. Friis fikk kontrakt og debuterte på plate i 1951 på etiketten Musica. Senere ga han også ut plater på Philips og Columbia. Hans plateproduksjon på egen hånd teller tolv singler og tre LP-er, i tillegg til en LP sammen med Arnt Haugen.
Fredrik Friis sto bak en rekke artister der han har virket som både plateprodusent, komponist og teksforfatter. Mest kjent av disse er Anita Hegerland, Eivind Løberg, Gluntan og Ivar Simastuen.
Fredrik Friis har en stor produksjon av sanger og tekster bak seg. Han har over 600 sanger registrert i basen til TONO. Friis står bak teksten til "La oss leve for hverandre" som gruppen Gluntan spilte inn.
I en alder av 83 kom han inn på den engelske hitlisten da den britiske soulartisten Lemar benyttet melodien "Eventyrlandet" som Friis komponerte til barneartisten Eivind Løberg i 1970-årene. Lemar laget teksten til Friis' melodi under navnet "It's Not That Easy". Låten lå elleve uker på den engelske hitlisten høsten 2006, og nådde en sjuendeplass.Etter at Fredrik Friis ble pensjonert flyttet han fra Oslo til Sandefjord. Her spilte han en sentral rolle i Sandefjords kulturliv. I 1990 ble han hedret med Sandefjord bys kulturpris.


== Referanser ==


== Litteratur ==
Siren Steen (red.) (2005). «Norsk pop- og rockleksikon». Vega Forlag. ISBN 978-82-92-48909-3. 


== Eksterne lenker ==
NRK: På engelske hitlister!
MIC: Friis, Fredrik
Verrazano Narrows Bridge

Verrazano Narrows Bridge er en hengebro som forbinder de to bydelene Staten Island og Brooklyn i New York. Broen har to dekk med 6 kjørefelt på hvert. Hovedspennet er på 1 298 meter og broen var verdens lengste hengebro fra åpningen i 1964 og frem til Humber Bridge ble åpnet i 1981.
Broen er oppkalt etter den italienske sjøfareren Giovanni da Verrazano som i 1524/1525 var den første europeeren som passerte The Narrows og reiste opp Hudsonelva i området som i dag er New York City.


== Referanser ==


== Eksterne lenker ==
(en) Offisielt nettsted 
(en) Verrazzano-Narrows Bridge – kategori av bilder, video eller lyd på Commons 
Verrazano Narrows Bridge på Structurae
Pluto (EP)

Pluto er en EP av det norske rockebandet Seigmen, og ble utgitt i 1992 på bandets eget plateselskap Ikon.


== Sporliste ==
«Fra X til Døden» (7:00)
«Mono Doomen» (3:59)
«Korstoget» (6:22)
«Skjebnen» (2:18)
«Syndefloden» (5:57)
«Hamburg» (1841)

«Hamburg» er en dampdrevet korvett med sidemonterte overbygninger for store skovlhjul for havgående seilas. Skipet seilte som et krigsskip i den tyske forbundsmarinen fra 1848 til 1852. 
«Hamburg» var opprinnelig en hjuldamper for passasjer- og godsfrakt i Bremen, sjøsatt fra Bernhard Wencke-verftet den 6. april 1841. Den ble kjøpt av «Hamburg Admiralitetet», som overførte skipet til den tyske forbundsmarinen. Det tyske admiralitetet i havnebyen Hamburg var den lokale overkommandoen for sjøstyrkene siden 1623.
Korvetten deltok i trefningen ved Helgoland under det svart-rød-gyldne flagget den 4. juni 1849 mot danske krigsskip. 
Under den første slesvigske krigen, mellom de slesvig-holstenske opprørerne og Danmark, grep Det tyske forbundet inn med militær støtte til de tyske opprørerne. Den danske krigsflåten startet en blokade av alle tyske havner, som svar på tiltale. De tyske fartøyene var ikke i stand til å møte de danske krigsfartøyene, som i utrustning og kapasitet var meget overlegne. 
Etter oppløsningen av den tyske forbundsmarinen ble skipet solgt tilbake til Hamburg. Som et handelsskip fikk den tidlige korvetten et nytt navn, «Denmark». Den forliste i juli 1859.
Apollonius av Tyr

Ikke til å forveksles med antikke romansen fra 200-tallet e.Kr., se Apollonius fra Tyr (romanse)Apollonius av Tyr var en stoisk filosof som levde en gang rundt år 60 f.Kr. Han kom fra byen Tyr, en antikk fønikisk by i dagens Libanon på kysten av Middelhavet.
Apollonius ble nevnt av Diogenes Laertios, en forfatter av filosofbiografier, som forfatter av et verk om filosofen Zenon fra Kition på Kypros. Zenon var stoismens grunnlegger. Den greske historikeren Strabo nevner et verk av Apollonius som han kaller «en tabellisk fortegnelse av Zenons filosofiske skole og deres bøker», og som synes å ha vært et kort sammendrag av filosofene og deres skrifter fra Zenons tid. Om denne Apollonius er den samme som den som skrev et verk om kvinnelige filosofer, eller som forfatteren av et kronologisk verk, gresk Χρονικά, som Stefanos av Bysants siterer fra den fjerde boken, er derimot usikkert.


== Referanser ==
«Lübeck» (1844)

«Lübeck» var en hjuldrevet korvett i den tyske forbundsmarinen (1848–1852) som deltok i den første slesvigske krigen mot Danmark. Skipet ble bygget som et hjuldampdrevet lasteskip og sjøsatt i Leith september 1844 under navnet «Robert Napier». 
Den deltok i trefningen ved Helgoland den 4. juni 1849. Som en hjuldrevet kortvett hadde den store og sårbare overbygninger for skovlhjulene, to master med rigging og kanonskyts foran og akter på det åpne dekket. Alle skipskanonene på «Lübeck» kunne benytte granater. 
Etter den tyske forbundsmarinen ble oppløst i 1852, ble skipet solgt.
Chantal Sébire

Chantal Sébire (28. januar 1955 - 19. mars 2008) var en pensjonert, 53 år gammel lærer bosatt i Plombières-lès-Dijon nær Dijon i Frankrike. Hun fikk stor oppmerksomhet i internasjonale medier tidlig i 2008 på grunn av en sykdom hun led av, esthesioneuroblastoma, en sjelden og uhelbredelig form for kreft. Den er så sjelden av det de siste 20 årene bare er 200 kjente tilfeller av sykdommen. Sébire hadde en smertefull svulst i bihulene som deformerte ansiktet hennes og gjorde at hun i år 2000 mistet smaks- og luktesansen og i 2007 synet. Hun ble først kjent i februar 2008 da hun gikk ut offentlig og bønnfalte den franske presidenten, Nicolas Sarkozy, om å få dø ved hjelp av eutanasi, også kalt aktiv dødshjelp. En domstol i Dijon avgjorde 17. mars 2008 at det ville være imot fransk lovgivning, og ga ikke tillatelse til å gjennomføre dødshjelpen. Sébire ble to dager senere, 19. mars 2008, funnet død i sitt hjem.Sébire ble omtalt i en artikkel i Time Magazine. Hennes bønn om å få dø, og senere selve dødsfallet, fikk stor oppmerksomhet i mange land, inkludert Frankrike, Norge, Storbritannia, Nederland, Ungarn, Italia, Russland, USA og Australia.Sébires død ga nytt liv i debatten om aktiv dødshjelp i Frankrike. En obduksjon foretatt 21. mars 2008 påviste at hun ikke døde av naturlige årsaker.


== Referanser ==


== Eksterne lenker ==
Chantal Sebire, 52, diagnosed with esthesioneuroblastoma, a rare cancer was found dead after the courts of France denied her doctor-assisted suicide
http://abonnes.lemonde.fr/societe/article/2008/03/12/chantal-sebire-litteralement-mangee-par-la-douleur-reclame-le-droit-d-anticiper-sa-mort_1021959_3224.html
http://www.spiegel.de/panorama/justiz/0,1518,542005,00.html
https://web.archive.org/web/20080321174904/http://www.spiegel.de/panorama/0,1518,541944,00.html
http://www.focus.de/gesundheit/news/sterbehilfe_did_18617.html
https://web.archive.org/web/20080316011151/http://www.france24.com/en/20080313-france-grapples-euthanasia-law-chantal-sebire
http://www.sueddeutsche.de/panorama/artikel/870/163414/
Dülmen

Dülmen er en by i den tyske delstaten Nordrhein-Westfalen. Byen ligger i Kreis Coesfeld i den sydvestlige delen av Münsterland mellom naturparken Hohe Mark og Baumberge.
Dülmen har ca. 50 000 innbyggere og utmerker seg med sine mange sykkelveier.


== Bilder ==

		
		
		


== Se også ==
Dülmenponni


== Referanser ==


== Eksterne lenker ==
(de) Offisielt nettsted 
(en) Dülmen – kategori av bilder, video eller lyd på Commons 
(en) Dülmen – galleri av bilder, video eller lyd på Commons
Allison V-1710

Allison V-1710 var en amerikansk flymotor. Den var en glykolavkjølt V12-stempelmotor med et volum på 1 710 kubikktommer (28 liter) utstyrt med en mekanisk drevet kompressor. V-1710 var blant de første motorene som fra utgangspunktet var designet for å bruke glykol heller enn vann for avkjøling. V-1710 hadde utmerkede ytelser i lavere høyderegimer, men motoreffekten ble raskt redusert i høyder over 4 500 meter. Noen få varianter ble utstyrt med en to-trinns kompressor for å løse denne problemstillingen, og jagerflyet Lockheed P-38 Lightning ble utstyrt med eksterne turboladere. I alt ble over 70 000 Allison V-1710 produsert og motoren ble brukt av noen av de viktigste amerikanske jagerflyene under den andre verdenskrig.


== Spesifikasjoner (V-1710-F30R / -111) ==
Data fra Aircraft Engines of the World 1946 og Jane's Fighting Aircraft of World War II.


=== Generelle egenskaper ===
Type: Væskeavkjølt, kompressormatet, firetakts V12-motor med 60-graders sylindervinkel
Sylinderdiameter: 140 mm
Slaglengde: 152 mm
Slagvolum: 28,02 l
Lengde: 2 184 mm
Bredde: 744 mm
Høyde: 955 mm
Tørrvekt: 633 kg
Frontalt tverrareal: 0,6 m²


=== Komponenter ===
Ventiler: To inntaksventiler og to utblåsningsventiler per sylinder, med natriumkjølte utblåsningsventiler, drevet av en enkel girdrevet overliggende kamaksel per sylinderrekke
Kompressor: Ett-trinns mekanisk drevet sentrifugalkompressor med diameter 260 mm, løpehjul med 15 skovler, og en General Electric-turbo-forkompressor med mellomkjøler
Drivstoffsystem: Bendix Stromberg PD-12K8 to-ports fallstrømforgasser med automatisk kontroll av blandingsforhold
Drivstofftype: Bensin med oktantall 100/130 (avgas)
Oljesystem: Trykkmatet tørrsumpsmøring med en trykkpumpe og to returpumper, og et systemtrykk på mellom 414 og 483 kPa
Kjølesystem: Væskeavkjølt med en blanding av 70 % vann og 30 % etylenglykol, overtrykk
Reduksjonsgir: Sylindrisk tannhjul, utvekslingsforhold 0,5:1, høyrerotasjon (V-1710-F30L / -113 er samme motor med venstrerotasjon)
Startmotor: Jack & Heinz JH-5L elektrisk svingmasse-startmotor
Tenning: 1 x R.B. Bendix-Scintilla DFLN-5 dobbel magnettenning, 2 x 12 stiftfordelere, 2 x tennplugger per sylinder matet gjennom skjermede tennpluggkabler


=== Ytelse ===
Effekt: 
Spesifikk effekt: 39,3 kW/l (0,89 hk/in³)
Kompresjonsforhold: 6,65:1
Oljeforbruk: 0,01475 kg/kW/h (0,025 lb/hk/h)
Effekt/vekt-forhold: 1,76 kW/kg (1,09 hk/lb, 2,40 hk/kg)


== Referanser ==


== Eksterne lenker ==
(en) Allison V-1710 – kategori av bilder, video eller lyd på Commons 
Popular Science, oktober 1940, Streamline Motors For Streamline Airplanes – books.google.com (engelsk)
The Liquid-cooled Allison Flight 1941 – flightglobal.com (engelsk)
The Allison V-1710 Turbo-Compound − pilotfriend.com (engelsk)
America's Allison Engine (en artikkel i Flight fra 1942) – flightglobal.com (engelsk)
Metal Heart Festival

Metal Heart Festival var en heavy metal musikkfestival
Festivalen fant sted første gang 16.-18. august 2007 og ble arrangert på Tapperiet i Notodden. Datoen for Metal Heart Festival 2007 ble valgt da dette var eneste mulige tidspunkt å booke Testament. Festivalarrangørene arrangerte en "oppfølgerfestival" på Lillehammer året etter, under navnet Metal Rock Fest.


== Program for Metal Heart Festival 2007 ==
Dagsbillettene for Metal Heart-festivalen 2007 var delt opp i torsdag, fredag ettermiddag, fredag kveld, lørdag ettermiddag og lørdag kveld.


=== Torsdag 16. august ===
Mindflow
Sirenia
Circus Maximus
Blind Guardian
Queensrÿche


=== Fredag 17. august ===
Falconer
Zyklon
Demon
Primal Fear
Cloudscape
Lion's Share
Candlemass
U.D.O.
Therion


=== Lørdag 18. august ===
Vreid
Seventh Wonder
Freak Kitchen
Pagan's Mind
Dimmu Borgir
DHG
Morgana Lefay
Swallow the Sun
Nevermore
Jorn
Testament
Metal Rock Fest 2008

Metal Rock Fest 2008 arrangeres i Lillehammer 15.-16. august 2008. Festivalen er en fortsettelse av Metal Heart Festival som ble arrangert i Notodden i 2007, og første arrangement under navnet Metal Rock Fest.


== Program ==


=== Fredag 15. august ===
Crimes of Passion
White Lion
The Wildhearts
Hanoi Rocks
Twisted Sister
Adam Bomb
Fate
Warrior
Astral Doors
Alestorm
Trouble
Bullet
Richie Kotzen


=== Lørdag 16. august ===
Manifest
Benena Reach
Midnattsol
Týr
Paradox
Freak Kitchen
The Rods
My Dying Bride
Opeth
Myrath
Draconian
Seventh Wonder
Evergrey
Circus Maximus
Susperia
Rammsund
Kamelot
St. Veronika

Sankt Veronika, er i legenden satt i forbindelse med videreformidlingen av det sanne Kristusbildet.


== Legenden om St. Veronika og svetteduken ==

Den hellige Veronika skal ifølge Acta Sanctorum ha vært en vanlig kvinne som var møtt opp i menneskemengden langs Via Dolorosa for å se de dødsdømte slepe seg frem med korsene som de skulle nagles til på retterstedet. Hun fikk da se hvordan Jesus slet seg frem med det tunge korset sitt, og rakte ham et linklede for at han kunne tørke av seg svetten. Jesus tok imot tørklet, strøk seg over ansiktet med det og rakte det tilbake til henne. Da sto det et tydelig avtrykk av ansiktstrekkene igjen på svetteduken.
Legenden har ingen grunnlag i Bibelen, men en klut som en mente var St. Veronikas slør er (trolig siden det 700-tallet) blitt bevart blant relikviene i Peterskirken i Roma. Legenden hadde stor appell og ble vidt utbredt blant de kristne.


== I folkelig etymologi «vera eikon» ==
Navnet «Veronika» er egentlig et latinsk kvinnenavn, trolig avledet av det gamle makedonske, Berenice, som betyr «den seierbringende» (som også korresponderer med det greske *phere-nikē). I folkeetymologien har imidlertid navnet «Veronika» blitt forbundet med ordene 'vera' (latinsk "sant") og  'ikon' (gresk for "bilde"). Enten dreier det seg altså om en forvanskning av navnet eller så er det basert på en sekundær fortolkning ved at det opprinnelig var sløret som ble benevnt "vera ikon" (= sant bilde) og deretter gitt til den medlidende kvinnen. Vera er også brukt som kortform av Veronika. Navnedagen er 4. februar.


== Kunstnerisk motiv ==
Legenden om St. Veronika som ga Jesus sin svetteduk har inspirert flere kunstmalere. I legenden finner en indirekte det tidligst eksisterende uttrykk for prinsippene bak trykkekunsten og billedtrykk.


== Referanser ==


== Litteratur ==
Lorentz Dietrichson: Christusbilledet. Studier over den typiske Christusfremstillings Oprindelse, Udvikling og Opløsning. Gyldendalske Boghandels Forlag (F. Hegel & Søn), Kjøbenhavn 1880.
Ferdinand Ohrt: "Den hellige Veronika" (s. 133-134). De danske Besværgelser mod Vrid og Blod. Tolkning og forhistorie. [Doktoravhandling]. København 1922.


== Eksterne lenker ==
Saint Veronica i Katolska encyklopedin
Informativ sida Arkivert 1. april 2008 hos Wayback Machine.
The Catholic Counter-Reformation in the XXth Century
Affligem

Affligem er en kommune i provinsen Flamsk Brabant i Belgia. Kommunen består av tre delkommuner: Essene, Hekelgem og Teralfene.


== Referanser ==


== Eksterne lenker ==
(nl) Offisielt nettsted 
(en) Affligem – kategori av bilder, video eller lyd på Commons
Asse

Asse er en kommune i den belgiske provinsen Flamsk Brabant. Kommunen består av seks delkommuner: Asse, Bekkerzeel, Kobbegem, Mollem, Relegem og Zellik.


== Referanser ==


== Eksterne lenker ==
Asse
Jucu

Jucu er en rumensk kommune som ligger like i Cluj fylke. I 2002 hadde byen 4 120 innbyggere.
Naturminne

Naturminner er en av de eldste formene for naturvern i Norge. Ifølge Miljøverndepartementet gjenspeiler naturminner «forrige århundreskiftes syn på naturen», gjennom sin vekt på «forekomster» av ulike slag. 
Per 1. juli 2004 var det opprettet 102 naturminner i Norge. Disse var først og fremst geologiske naturminner og enkelttrær eller tregrupper. Vilkårene for å frede slike forekomster som naturminner er primært at det gjelder forekomster av geologisk, botanisk eller zoologisk art. I tillegg må forekomsten ha en vitenskapelig eller historisk interesse eller være særpreget.
Et typisk eksempel på et biologisk naturminne er et enkeltstående eller flere trær, for eksempel som Ask gods naturminne i Ringerike kommune. Der ble ett eiketre og to furutrær, som står på Ask gods grunn, fredet som et naturminne den 26. februar i 1954. Et eksempel på et geologisk naturminne er Bjerkøya naturminne i Asker kommune.
Denison (Texas)

Denison er en by i Grayson County, Texas i USA. Den ligger ved elven Red River cirka 115 km. fra Dallas. Dwight D. Eisenhower er født i Denison. Byen har stor eksport av jordbruksprodukter. Ved folketellingen i 2010 hadde byen 22 682 innbyggere.


== Referanser ==
Stavøy

Stavøy eller Stavøya er ei øy i Flora kommune. Den ligger like sør for Florø lufthavn, på sørsiden av Solheimsfjorden. Øyene Askrova og Svanøy ligger vest for Brufjorden på vestsiden av Stavøy.  Stavøy ble i 1990 knyttet til fastlandet med Stongasundet bru, som er 173 meter lang, over til Bru i Sogn og Fjordane og Fv547.  Innbyggertall ca.200.


== Eksterne lenker ==

Kart over Flora kommune som viser Stavøy
Derbent

Derbent (russisk: Дербе́нт, azerisk: Dərbənd, lezgisk: Дербент, avarisk: Дербенд, persisk: دربند, Darband) er en by i Republikken Dagestan i Russland. Den ligger ved bredden av Det kaspiske hav, rundt 120 km sørøst for Makhatsjkala. Innbyggertall: 101 031 (folketelling 2002), 78 371 (folketelling 1989).
Derbent er Russlands sørligste by, og den nest største byen i Dagestan. Den største etniske gruppen er azerier, fulgt av lezginer og tabasaranere.  Bynavnet er avledet av det persiske Darband («lukket port»). 
I år 728 invaderte araberne byen, og de gjorde byen til et sentrum for kunst og handel. Mongolene inntok byen i 1220. Byen har etter det tilhørt både persere og tyrkere. I 1806 ble byen en del av Russland.
De gamle festningsverkene ved byen ble i 2003 utpekt til et av UNESCOs verdensarvsted.
Derbenttepper er en type dagestantepper som knyttes i Derbent.


== Litteratur ==
Vladimir Minorsky: A History of Sharvan and Darband in the 10th-11th Centuries. Cambridge 1958.
Wladimir I. Markowin und Rauf M. Muntschajew: Kunst und Kultur im Nordkaukasus, Leipzig 1988, ISBN 3-363-00361-7
Max Dessoir

Max Dessoir (født 8. februar 1867, død 19. juli 1947). Han jobbet som professor i Berlin. Han var tysk filosof, og var mest kjent for det arbeidet han gjorde innenfor fysiologi og psykologi.


== Referanser ==
Florești

Florești er en rumensk kommune som ligger i Cluj fylke. I 2002 hadde byen 7 504 innbyggere. 


== Eksterne lenker ==
(ro) Offisielt nettsted 
(en) Florești, Cluj – kategori av bilder, video eller lyd på Commons
Dieppe

Dieppe er en kommune i departementet Seine-Maritime i regionen Normandie nord i Frankrike. Dieppe er en havneby ved Den engelske kanal, berømt for sine kamskjell, og med fast fergeforbindelse til Newhaven i England. Dieppe har også en populær strand med rullestein, slott fra det 15. århundre og flere gamle kirker.
Innbyggerne kalles dieppois (m) og dieppoise (f).Dieppe ble del av Frankrike i 1195. Byen ble senere en av Frankrikes viktigste havner, men ble i 1694 ødelagt av en krigsflåte som var engelsk-nederlandsk. Britisk-kanadiske styrker utførte et stort raid i Dieppe den 19. august 1942. Invasjonen førte til store tap for de allierte styrkene, men det ga viktig erfaring for planleggingen av D-dagen.


== Befolkningsutvikling ==
Antall innbyggere i kommunen Dieppe


== Referanser ==


== Eksterne lenker ==
Offisielt nettsted 
(en) Dieppe (Seine-Maritime) – kategori av bilder, video eller lyd på Commons 
(en) Dieppe – galleri av bilder, video eller lyd på Commons 
Kommunedata INSEE
Bodianus

Bodianus er en gruppe leppefisker.


== Eksterne lenker ==
(en) Bodianus – oversikt og omtale av artene i WORMS-databasen 
(en) Bodianus i Encyclopedia of Life 
(en) Bodianus i Global Biodiversity Information Facility 
(en) Bodianus hos Fossilworks 
(en) Bodianus hos ITIS 
(en) Bodianus hos NCBI 
(en) Kategori:Bodianus – bilder, video eller lyd på Wikimedia Commons 
Bodianus – detaljert informasjon på Wikispecies
Fakkelstafetten til OL

Fakkelstafetten til OL betegner forflytningen av en fakkel med den olympiske ild fra Olympia i Hellas til arrangørbyen. Fakkelen ankommer alltid OL-stadion under åpningsseremonien.


== Sommerlekene ==


== Olympiske vinterleker ==


== Se også ==
Den olympiske ild
Liste over personer som har tent den olympiske ild


== Litteratur ==
Arne Martin Klausen, Odd Are Berkaak, Ingrid Rudie, Eduardo Archetti, Ellen K. Aslaksen og Roel Puijk: Fakkelstafetten ­ en olympisk ouverture. Gyldendal 1995. ISBN 82-417-0522-0
Unionsexpressen

Unionsexpressen var et privat togselskap som var eid av Nordic Haulage, igjen deleid  av Ofotbanen AS. Unionsexpressen hadde to daglige avganger mellom Oslo og Stockholm og konkurrerte med SJs tilbud fra 15. juni 2008, prøvedrift startet den 11. april 2008.
Fra 7. oktober 2008 og inntil videre ble all trafikk innstilt etter at Statens jernbanetilsyn inndro lisensen til Ofotbanen, som fremførte toget på norsk side av grensen. Grunnen var at Statens jernbanetilsyn ikke fant dokumentasjon på at Ofotbanen AS hadde økonomiske forutsetninger for forsvarlig drift. Trafikken kom ikke igang igjen før Subis AB, tidligere Unionsexpressen Scandinavian Railway AB, ble slått konkurs i Stockholm 6. april 2009 etterfulgt av Nordic Haulage 27. april 2009.


== Linjekart ==


== Eksterne lenker ==
«Tog-krig mellom Norge og Sverige». Aftenposten. Besøkt 6. mai 2008.